CELEX: 22019D2159
Language: el
Date: 2019-12-04 00:00:00
Title: Σύσταση αριθ. 1/2019 του Συμβουλίου Σύνδεσης ΕΕ-Μαρόκου της 4ης Δεκεμβρίου 2019 για την έγκριση της παράτασης κατά δύο έτη του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017) [2019/2159]

17.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 327/108
               
            
         ΣΥΣΤΑΣΗ ΑΡΙΘ. 1/2019 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΜΑΡΟΚΟΥ
         της 4ης Δεκεμβρίου 2019
         για την έγκριση της παράτασης κατά δύο έτη του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017) [2019/2159]
         ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΜΑΡΟΚΟΥ,
         Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (1),
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, (εφεξής «συμφωνία») τέθηκε σε ισχύ την 1η Μαρτίου 2000.
                  
               
                     (2)
                  
                  
                     Βάσει του άρθρου 80 της συμφωνίας, το Συμβούλιο Σύνδεσης δύναται να διατυπώνει τις συστάσεις που κρίνει χρήσιμες για την επίτευξη των στόχων της συμφωνίας.
                  
               
                     (3)
                  
                  
                     Σύμφωνα με το άρθρο 90 της συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που τίθενται στη συμφωνία.
                  
               
                     (4)
                  
                  
                     Το άρθρο 10 του εσωτερικού κανονισμού του Συμβουλίου Σύνδεσης προβλέπει τη δυνατότητα να διατυπώνει συστάσεις, μεταξύ των συνόδων, μέσω γραπτής διαδικασίας.
                  
               
                     (5)
                  
                  
                     Το σχέδιο δράσης για την εφαρμογή του προηγμένου καθεστώτος (2013-2017) (εφεξής «σχέδιο δράσης») παρατάθηκε το 2018 κατά ένα έτος. Η παράταση του σχεδίου δράσης κατά δύο επιπλέον έτη θα αποτελέσει τη βάση των σχέσεων ΕΕ-Μαρόκου για τα έτη 2019 και 2020 και θα επιτρέψει να καθοριστούν οι νέες θεματικές προτεραιότητες των σχέσεων ΕΕ-Μαρόκου για τα επόμενα έτη,
                  
               ΣΥΝΙΣΤΑ:
         
            Άρθρο μόνο
            Το Συμβούλιο Σύνδεσης, ενεργώντας με γραπτή διαδικασία, συνιστά την παράταση κατά δύο έτη του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017).
         
         
            Βρυξέλλες, 4 Δεκεμβρίου 2019.
            
               
                  Για το Συμβούλιο Σύνδεσης ΕΕ-Μαρόκου
               
               
                  Ο Πρόεδρος
               
               N. BOURITA
            
         
         
            (1)  ΕΕ L 70 της 18.3.2000, σ. 2.